It-Tlieta 8 ta' Jannar 2019, 6.00pm, "Kulħadd Iqabbel kif Jaqbillu. Lejla ta' Limerikki," il-Librerija tal-Fakultà tal-Arti, Tal-Qroqq. Koordinazzjoni ta' Rita Saliba, bis-sehem ta' għadd ta' qabbiela: Beverly Agius, Elisa June Campell, Emmanuel Attard Cassar, u George Cassar. Jinqraw ukoll limerikki ta' Anton Buttigieg, Dwardu Ellul, Guido Lanfranco, u Maurice Mifsud Bonnici. Inħeġġu lil dawk li se jattendu biex jaqraw il-limerikki tagħhom. Dizzjunarju ta' Termini Letterarji (PEG 1996), Oliver Friggieri jgħid li "l-limerikk (jew kif hemm min jgħid, il-limerikka) huwa kitba versifikata magħmula minn ħames versi anapestiċi; l-ewwel, it-tieni u l-ħames vers fihom tliet piedi anapestiċi u jirrimaw; it-tielet u r-raba' vers għandhom żewġ piedi anapestiċi u jirrimaw bejniethom. Mit-tagħqida ta' tliet trimetri u żewġ dimetri, marbutin flimkien bir-rima, toħroġ il-melodija ritmika unika tal-limerikk. Xi drabi l-ewwel u l-aħħar vers jirrimaw l-istess kelma bejniethom. Il-limerikk jista' jinstab miktub b'xi tibdil żgħir minn dan il-mudell. Iż-żewġ ġabriet ewlenin ta' limerikki bil-Malti jinsabu f' Ejjew Nidħku Ftit! Ejjew Nidħku Ftit Ieħor (1965) ta' Anton Buttigieg. L-argument tiegħu huma meħudin mill-esperjenza ta' kuljum u aktarx ipinġu ironikament il-karattru ta' persuna skont xejra waħda ewlenija. Il-forma tal-limerikki tiegħu hi aktarx narrattiva." Kien hemm darba xiħ min-Nadur li waħħal fuq rasu pinnur, minn fejn ġej ir-riħ jaf dejjem ix-xiħ u jimxu kif jgħidlu l-pinnur. (1894–1983) kien diplomatiku, politiku, umanista u poeta Malti. F'Malta hu l-aktar magħruf għall-parti li ħa fin-negozjati mal-Gvern Ingliż dwar is-sehem li kellha tieħu Malta mill-Marshall Aid. Ellul huwa wkoll magħruf għax-xejra anti-klerikali tiegħu. Fuq ix-xena internazzjonali, Ellul kien involut fil-konferenzi tal-paċi ta' Brussell, Konferenza ta' Pariġi, Milan u Ġinevra (1919–1922) bħala s-segretarju għar-relazzjonijiet barranin fil-League of Nations Union, Londra. Fl-1946 irċieva l-ordni mill-gvern Franċiż. Il-kotba tiegħu huwa dawn: Lejn is-sema bid-daħka: epigrammi taʼ Dwardu Ellul miġbura minn Eugene P. Sapiano, Sensiela Kotba Soċjalisti, Malta: Partit tal-Ħaddiema, 1984. (1930) huwa figura ewlenija fl-istudju ta' bosta oqsma tal-kultura u l-ambjent naturali Malti, fosthom il-folklor. Fost il-kotba li ppubblikahemm Il-Ħut Madwar Malta – The Fish Around Malta Duwa u Semm fil-Ħxejjex Maltin Ħxejjex Mediċinali u Oħrajn L-Istorja tat-Trasport F'Malta L-Istatwi Titulari u l-Istatwarji Tagħhom Drawwiet u Tradizzjonijiet Maltin Mediċina Popolari tal-Imgħoddi fil-Gżejjer Maltin Xogħol, Ġaħġiħ u Snajja' li Spiċċaw Ħajjitna fl-Imgħoddi Folklor, ġabra ta' kitbiet minn membri tal-Għaqda Maltija tal-Folklor Drawwiet u Ħajja mill-Istorja ta' Malta Logħob, Taqbil u Ġugarelli tat-Tfal Maltin Malta: Bejn Storja u Drawwa Nagħrfu l-Leġġendi Maltin Fjuri Slavaġ Maltin Ċajt bil-Limerikki Il-Ħut Madwar Malta / The Fish Around Malta Żwieġ, Twelid u Mewt... Drawwiet u Tradizzjonijiet Minn Fomm il-Poplu (KKM 2017) li fih il-Maltin jirrakkontaw l-esperjenzi tagħhom dwar il-ħajja Maltija kif kienet fl-ewwel nofs tas-Seklu Għoxrin. , awtur ta' L-Għanja tal-Limerikki. Intaffu d-Dwejjaq (2007), jitkellem fuq il-limerikk f'din l-intervista ma' Patrick J. Sammut. L-awtur jgħid li l-limerikk huwa poeżija ta' ħames versi bir-rima bejn l-ewwel, it-tieni u l-ħames u rima differenti bejn it-tielet u r-raba'. "L-ewwel, it-tieni u l-ħames vers huma vrus tad-disgħa bi tliet aċċenti ritmiċi (trimetri) ta' tliet sillabi kull wieħed, u t-tielet u r-raba' vers huma vrus tas-sitta b'żewġ aċċenti (dimetri) ta' tliet sillabi kull wieħed." Maurice Mifsud Bonnici jgħid li għażel li jikteb il-limerikki għax huma taqbiliet ħfief u divertenti. "Is-saħħa tal-limerikk" jinsab "fl-aċċent ritmiku tat-tliet sillabi u fil-kontenut u r-rima tal-ħames vers."
Kulħadd Iqabbel kif Jaqbillu: Lejla ta' Limerikki